Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 374

9. évfolyam Agrárágazati előkészítő ismeretek 74 óra Agrárágazati előkészítő gyakorlatok 111 óra Elmélet és gyakorlat 185 óra AGRÁRÁGAZATI EL ŐKÉSZÍT Ő ISMERETEK Évi óraszám: 74 óra Célok és feladatok A „B” változatú kerettanterv célja a megalapozott elméleti ismeretekkel és tanulói képességekkel belépő, jobban terhelhető tanulók műveltségének továbbfejlesztése. Az elméleti oktatás célja a szakképzésbe való belépéshez szükséges műveltség megalapozása. Az előkészítő ismeretek oktatásának alapvető célja az agrárágazati szakterület általános ismereteinek elsajátítása, összefüggéseinek bemutatása, a készségek, képességek fejlesztése, valamint olyan tudás, ismeretrendszer, alkalmazási képességek kialakítása, amely megalapozza és formálja a szakmacsoportok tevékenységeihez illeszkedő szemléletet. Készítse fel a tanulókat az önálló és a csoportos tevékenységekre. A pályaorientáció során a szakterületek sokszínű, aktív tanulói magatartást és tanulási élményeket is eredményező bemutatásával keltse fel a tanulók érdeklődését az agrár szakmacsoport iránt, értsék meg a szakmai tanulás fontosságát, lássák be érdekeiket, segítse őket egyéni életpályájuk reális megtervezésében. Mutassa be a mezőgazdaság és az élelmiszeripar történetét, sokszínűségét, fontosságát, jelentőségét, helyét a magyar nemzetgazdaságban, mutassa be táplálkozási szokásainkat, hívja fel a figyelmet a táplálkozás élettani hatásaira. Fejlesztési követelmények A tantárgy tanulása során fejlődjenek a tanulók szakmai tantárgyak tanulásához szükséges képességei, így különösen az ismeretelemző-értékelő gondolkodás, a tapasztalatszerzés és ismeretalkalmazás képessége, a szóbeli kommunikációs képességek, a környezetvédelem iránti fogékonyság. A tantárgyi tevékenység során szokjanak hozzá a tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét. A szakmai tanulmányi tevékenység által alakuljon ki, fejlődjön és erősödjön a szakmához, a választott munkához, életpályához való kötődésük. A tanulók lássák meg a környezet, a technika, a szakma mögött az embert és a természetet, tiszteljék azoknak az értékeit. A tanulók a feladatok megoldásában, valamint a további szakmai tanulmányaik során alkalmazzák a tanult ismereteket, eljárásokat, módszereket, ismerjék fel a tanult eljárásokat, az anyagok tulajdonságait, előállításuk módját, felhasználási lehetőségeit, tudásuk alapján tudjanak véleményt alkotni tényekről, információkról, tudják a tapasztalataikat összevetni a tanult ismereteikkel, tudjanak elemezni adott szempontok szerint. Belépő tevékenységformák Feladattal vezetett elemzés írásos, képi és elektronikus ismeretforrások felhasználásával, beadásra szánt beszámolók készítése. A fizikában, kémiában, matematikában tanult ismeretek rendszerezése, ismétlése. 2001/28/II. szám Információk gyűjtése a tanulók szakirányú tapasztalatainak felhasználásával és kiadványok, szakmai folyóiratok, szakkönyvek segítségével. Megfigyelési szempontok alapján történő ismeretszerzés. (A tanult ismeretek, törvényszerűségek felismerése a hétköznapi életben és a mezőgazdasági üzemek látogatása során. A különböző szakmák közötti hasonlóságok és különbségek felfedezése.) Önálló tapasztalatszerzéssel egyszerű összefüggések, törvényszerűségek felismerése. Élménybeszámolók, álláshirdetések megfogalmazása, saját élmények, munkaköri leírások, esetleírások, filmek, sajtóinformációk elemzése. A saját tulajdonságok elemzése, a pályaalkalmasság mérlegelése, az elképzelések és a lehetőségek módszeres összevetése. Helyzetgyakorlatok, esetmegbeszélések, találkozás, tájékozódó beszélgetés a téma miatt meghívott idegenekkel. Véleményalkotás tanári közreműködéssel a saját és a társak terveiről. A mezőgazdasági termelés kialakulása és fejlődése Témakörök Tartalmak A mezőgazdasági termelés kezdete és fejlődése Mezőgazdaság az őskorban. A birtokrendszer kialakulása. Magyarország mezőgazdasága a feudalizmusban. A földtulajdon változása, a parasztbirtokok kialakítása. A 20. század mezőgazdasága és a magyar modell Az első világháború hatása a mezőgazdaságra. Eredmények a két világháború között. Az agrárágazat helyzete a második világháború után. Az agrárágazat helye, szerepe 1960 és 1990 között. Agrárátalakulás 1990 után és a mezőgazdaság helye a nemzetgazdaságban Az üzemi struktúra átalakulása. A szövetkezeti rendszer felbomlása. Az állami gazdaságok átalakulása. Az egyéni gazdálkodás újraindítása. Új mezőgazdasági szervezetek kialakulása. A mezőgazdaság szerepe a falu életében, a fejlődés lehetőségei. Feladatok az EU-csatlakozás előtt. A mezőgazdaság viszonya a többi termelőágazathoz. A mezőgazdaság ágazatai Állattenyésztés. Növénytermesztés. Kertgazdálkodás. Erdő- és vadgazdálkodás. Az élelmiszer-termelés kialakulása és fejlődése Témakörök Tartalmak Az élelmiszer-termelés a 20. század előtt és fejlődése századunkban Élelmiszer-termelés a középkorban, a 18—19. században és századunkban. A magyar élelmiszeripar helyzete 1990 után és helye a nemzetgazdaságban Privatizáció, a nagyüzemek átalakulása. Az élelmiszer-ellátás mint stratégiai feladat. Az agrárszakmák közötti kapcsolatok. Feladatok az EU-csatlakozás előtt. Az élelmiszeripar ágazatai Növényi termékeket feldolgozó iparok. Állati termékeket feldolgozó iparok. 2001/28/II. szám Táplálkozási alapismeretek Témakörök Tartalmak Táplálkozási ismeretek Növényi eredetű élelmiszerek. Állati eredetű élelmiszerek. Táplálkozási szokásaink. Tápanyagaink energiatartalma. Az élelmiszerek élettani hatása és a környezetszennyezés Az élelmiszerek élettani hatása. A levegőszennyezés és a víz fertőzöttsége. Pályaorientáció Témakörök Tartalmak Kapcsolódó pályák, foglalkozások A kapcsolódó képességek definíciója, a családi hagyományok felismerése a pályaválasztásban. Háztáji gazdaságok. A mezőgazdaság ágazataihoz kapcsolódó pályák, foglalkozások Az érdeklődés meghatározása, az állattenyésztés, növénytermesztés, kertgazdálkodás, erdő- és vadgazdálkodás elkülönítése. Nagyüzemi gazdaságok. Az élelmiszeriparhoz kapcsolódó pályák, foglalkozások A pályákhoz szükséges képességek megfogalmazása. Kapcsolódó érdeklődési irányok meghatározása. A továbbhaladás feltételei A tanulók mutassák be a mezőgazdasági termelés és az élelmiszer-feldolgozás kialakulásának főbb szakaszait, jelenlegi állapotának néhány ismérvét, helyesen értelmezzék a tanult fogalmakat. Helyesen rendeljenek össze mezőgazdasági alapanyagokat és feldolgozott élelmiszereket. Mutassák be a saját és környezetük táplálkozási szokásait, a tanultak felhasználásával mondjanak azokról véleményt. Helyesen rendeljenek össze leírt táplálkozási szokásokat a tanult élettani hatásokkal. Folyamatos munkával alakítsák pályatervüket, írásban is rögzítsék az elérendő köztes célokat, fogalmazzanak meg véleményt, alkossanak ítéletet saját lehetőségeikről. AGRÁRÁGAZATI EL ŐKÉSZÍT Ő GYAKORLATOK Évi óraszám: 111 óra Célok és feladatok A „B” változatú kerettanterv célja a megalapozott elméleti ismeretekkel és tanulói képességekkel belépő, jobban terhelhető tanulók műveltségének továbbfejlesztése. A gyakorlati oktatás célja — megfelelő tanulói aktivitás mellett — a szakképzésbe való belépéshez szükséges készségek és képességek továbbfejlesztése. 2001/28/II. szám Az Agrárágazati előkészítő gyakorlatok oktatásának alapvető célja a szakterületek általános gyakorlati ismereteinek elsajátítása, összefüggéseinek bemutatása, a manuális készségek, képességek, az érzékelés, a mozgások fejlesztése, valamint olyan tudás, ismeretrendszer kialakítása, alkalmazási képességek kialakítása, amely megalapozza és formálja a szakmacsoportok tevékenységeihez illeszkedő szemléletet. Készítse fel a tanulókat az önálló és a csoportos tevékenységekre. A készségfejlesztő gyakorlatok a szakterület gyakorlati alapjainak sokszínű, aktív tanulói magatartást és tanulási élményeket is eredményező bemutatásával keltsék fel a tanulók érdeklődését a szakmacsoportok iránt, segítsék a tanulókat egyéni életpályájuk reális megtervezésében. Járuljanak hozzá a munka, a biztonságos munkavégzés megismeréséhez, a szabálykövető magatartás kialakulásához. Fejlesztési követelmények A tantárgy tanulása során fejlődjenek a tanulók szakmai gyakorlatok elvégzéséhez szükséges képességei, így különösen az ismeretalkalmazó, szintetizáló gondolkodás, az önálló tapasztalatszerzés képessége, a gyakorlati feladatmegoldó képesség. A szóbeli kommunikácóban használják helyesen a tanult kifejezéseket, értsék az alapfogalmakat, folyamatosan bővítsék szókincsüket, tudjanak leírásokat, szakirodalmat, más információforrásokat használni, értelmezni. A tantárgyi foglalkozásokon szokjanak hozzá az önálló és produktív munkavégzéshez, érezzék meg a munka eredményeinek, sikereinek értékét, örömét, alakuljon ki bennük az eszközök szakszerű használatának az igénye, a felelősségérzet egymás iránt, a társakkal való együttműködési képesség. Munkájuk során fejlődjön vizuális érzékelésük, figyelemösszpontosító képességük, munkabírásuk, kézügyességük, finomodjanak mozdulataik, munkavégzésük legyen egyre fegyelmezettebb, pontosabb, törekedjenek a hibátlan munkavégzésre, fogadják el annak fontosságát. Tanulják meg beosztani a rendelkezésükre álló időt, az eszközök balesetmentes, biztos használatát, maradéktalanul tartsák be a munkavédelmi szabályokat. A tantárgyi tevékenység által erősödjék bennük a kötelességtudat, a felelősségérzet, a mások munkájának, eredményeinek, teljesítményeinek tisztelete, a tanulási motiváció. Ismerjék meg, fogadják el és tudatosan alkalmazzák a gyakorlati tevékenységek végzéséhez szükséges szabályokat, magatartásformákat. A tanulók legyenek képesek a tanult kézi műveleteket önállóan elvégezni, az eszközöket célszerűen és szakszerűen használni, ismerjék meg a tanult, eljárásokat, felhasznált anyagokat. Legyenek képesek ismereteiket alkalmazni, tapasztalataikat felhasználni gyakorlati munkájuk, illetve későbbi tanulmányaik során. Belépő tevékenységformák Egyszerűbb mérések és kísérletek elvégzése, eredményeik értelmezése. A fizikai és kémiai változások megkülönböztetése. Hétköznapi feladatok megoldása fizikai, kémiai számítások elvégzésével. Termékek használati utasításainak értelmezése. A tanult fizikai mennyiségek mértékegységeinek ismerete és helyes használata, a mindennapi életben használt fizikai mennyiségek nagyságának becslése. Az agrárágazatban előforduló ártalmak, az elhárítási lehetőségek és a megelőzési módok ismerete. Fogalomalkotás közvetlen észlelés (kísérletek, terepi bejárás, kirándulás) és közvetett tapasztalás (képi, szöveges és egyéb ismeretforrások) alapján. Információk gyűjtése ismeretterjesztő kiadványok, elektronikus ismeretközlők segítségével. Laboratóriumi alapgyakorlatok Témakörök Tartalmak A laboratóriumok feladatai, előírásai Munkaszabályok a laboratóriumban. Baleset-megelőzés, elsősegélynyújtás, környezetvédelem. 2001/28/II. szám Témakörök Tartalmak Laboratóriumi eszközök Üveg- és porceláneszközök. Fémeszközök. Műszerek és mérőeszközök. Fontosabb vegyszerek Savak. Lúgok. A vegyszerek ártalmai. Mérgező anyagok. Fizikai mennyiségek mérése Hosszúságmérés. Területmérés. Tömegmérés. Térfogatmérés. Hőmérsékletmérés. Időmérés. Egyszerű műveletek Oldatkészítés. Szűrés. Látogatás agrárágazati laboratóriumokban Mezőgazdasági laboratórium. Élelmiszer-ipari laboratórium. Szakmai számítások Témakörök Tartalmak Nyersanyag-összetétel számítása Szárazanyag-tartalom meghatározása. Víztartalom meghatározása. Koncentrációszámítás Gazdasági számítások Termékkihozatal. Nyereségszámítás. Veszteségszámítás. Szakmai tanulmányút Témakörök Tartalmak Üzemlátogatás Mezőgazdasági, illetve élelmiszer-ipari üzem működésének tanulmányozása. A mezőgazdasági, élelmiszer-ipari termelés higiéniai és munkavédelmi feladatai. A továbbhaladás feltételei A tanulók élőszóban mutassák be a mezőgazdasági, illetve élelmiszer-ipari laboratóriumokban folyó alapvető tevékenységeket, az ott felhasznált anyagokat és eszközöket, ezek környezeti hatását. Mérés előtt becsüljék meg a mérendő értékeket, önállóan végezzenek el alapméréseket, szakszerűen használják a tanult mérőeszközöket, hibátlanul használják és váltsák át egymásba az SI mértékegységeket. Matematikai ismereteik felhasználásával legyenek képesek egyszerű szakmai számítások elvégzésére. Üzemlátogatások során legyenek képesek jelenségek, események megfigyelésére, értelmezésére és azokból a következtetések levonására, tapasztalataikat az adott követelményeknek megfelelően rögzítsék, dokumentálják. 2001/28/II. szám SZAKMAI EL ŐKÉSZÍTÉS A HUMÁN ÉS A GAZDASÁGI-SZOLGÁLTATÁSI SZAKTERÜLETRE „B” változat

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes